MACO บวกแรง5% โบรกฯเชียร์ซื้อเม็ดเงินสื่อนอกบ้านโตเด่น-แผนธุรกิจสดใสเป้า 2.33 บ.
MACO บวกแรง5% โบรกฯเชียร์ซื้อเม็ดเงินสื่อนอกบ้านโตเด่น-แผนธุรกิจสดใสเป้า 2.33 บ. โดย ณ เวลา 11.37น. อยู่ที่ระดับ 1.63 บาท บวก 0.08 บาท หรือ 5.16% ด้วยมูลค่าซื้อขาย 19.70 ล้านบาท
29 พ.ย. 2561

ผู้สื่อข่าวรายงานว่า บริษัท มาสเตอร์ แอด จำกัด (มหาชน) หรือ MACO ณ เวลา 11.37น. อยู่ที่ระดับ 1.63 บาท บวก 0.08 บาท หรือ 5.16% ด้วยมูลค่าซื้อขาย 19.70 ล้านบาท ราคาหุ้นวิ่งแรงในรอบ 3 สัปดาห์โดยเทียบตั้งแต่หุ้นขึ้นไปทดสอบระดับ 1.63 บาท เมื่อวันที่ 5 พ.ย.61

บล.เออีซี ระบุในบทวิเคราะห์ว่า MACO (BUY:[email protected]): เม็ดเงินโฆษณาสื่อนอกบ้านช่วง 10M61 โต 9.3%YTD คาดหนุน Utilization Rate ของ MACO สูงขึ้น อีกทั้งมีปัจจัยบวกจากการรวมงบ Trans. Ad และ Roctec เข้ามาในงบรวม
ล่าสุดที่ประชุมกรรมการอนุมัติให้บริษัทย่อยซื้อหุ้น GSG 100% (มูลค่ารวม 240 ลบ.) และเตรียมงบลงทุน 390 ลบ. ปรับปรุงสื่อ Street Furniture บริเวณเสาตอม่อรถไฟฟ้า BTS จากภาพนิ่งเป็นสื่อดิจิตอล LEF จำนวน 42 จอ และ Light Box จำนวน 180 ป้าย
ด้านบมจ.มาสเตอร์ แอด (MACO) คาดการณ์ว่าผลการดำเนินงานในช่วงไตรมาส 4/61 จะปรับตัวดีขึ้น โดยได้รับปัจจัยสนับสนุนจาก Synergy ของบริษัทในเครือทั้งหมดที่มีการเพิ่มขึ้นของอัตราการใช้สื่อ ตามความต้องการใช้สื่อของเจ้าของสินค้าและบริการต่าง ๆ ในช่วงสิ้นปี รวมถึงการเลือกตั้งที่จะมาถึงในปีหน้า จะช่วยเสริมสร้างบรรยากาศการจับจ่ายใช้สอยภายในประเทศ
สำหรับการเข้าลงทุนธุรกิจสื่อโฆษณาในต่างประเทศ โดยเฉพาะในมาเลเซีย และอินโดนีเซีย ผ่านการเข้าลงทุนในบริษัท VGM จำนวน 75% นับเป็นอีกหนึ่งยุทธศาสตร์ที่สำคัญของบริษัท ซึ่งธุรกรรมดังกล่าวคาดว่าจะแล้วเสร็จภายในไตรมาส 4/61 บริษัทเชื่อว่าการลงทุนครั้งนี้จะเป็นการสร้างความแข็งแกร่งและพัฒนาเครือข่ายสื่อโฆษณาให้กับ MACO
บริษัทมองว่าการดำเนินธุรกิจโดยควบคู่ทั้งในประเทศและต่างประเทศ จะเป็นการเสริมสร้างการเติบโตซึ่งกันและกัน และมั่นใจว่าการที่บริษัทได้มุ่งมั่นทำงานเพื่อบรรลุแผนการขยายเครือข่ายสื่อทั้งในประเทศและต่างประเทศอย่างเต็มที่นั้น จะส่งผลสำเร็จให้เห็นในอนาคตอันใกล้นี้